เล็บปุก

เล็บปุก () หรือ นิ้วปุก, นิ้วมือปุก () หรือ การปุก () เป็นการผิดรูปของนิ้วหรือเล็บ มือหรือเท้า เกี่ยวข้องกับโรคจำนวนมาก ส่วนใหญ่คือโรคหัวใจและโรคปอดFreedberg, et al. (2003). Fitzpatrick's Dermatology in General Medicine. (6th ed.). McGraw-Hill. . 

โดยทั่วไปมักถือว่าการปุกเกี่ยวข้องกับมะเร็งปอด, ปอดติดเชื้อ, โรคอินเตอร์สติเชียลของปอด, ซิสติกไฟโบรสิส และ โรคหลอดเลือดหัวใจ อาจพบส่งต่อในสายเครือญาติ ไปจนถึงเกิดขึ้นโดยไม่สัมพันธ์กับอาการทางการแพทย์อื่น ๆ โดยทั่วไปการตรวจสอบการปุกจะใช้การทดสอบชามรอธ (Schamroth's test) หรือการทดสอบหน้าต่างชามรอธ (Schamroth's window test) ซึ่งสาธิตครั้งแรกโดยนักหฤทัยวิทยาชาวแอฟริกาใต้ เลโอ ชามรอธ ด้วยตนเอง

ความชุกของการปุกไม่เป็นที่ทราบแน่ชัด แต่ประมาณอยู่ที่ 1% ของผู้ป่วยที่พบแพทย์อายุรศาสตร์ ปรากฏหลักฐานการรับรู้ว่าการปุกเป็นอาการของโรคมาตั้งแต่ยุคสมัยของฮิปโปกราตีส

ดูเพิ่ม
 นิ้วโป้งมือปุก การผิดรูปแต่กำเนิดที่ไม่เกี่ยวข้องกับนิ้วปุก

อ้างอิง

แหล่งข้อมูลอื่น

Category:โรคผิวหนัง
Category:อาการและอาการแสดงที่เกี่ยวกับระบบประสาทและระบบกล้ามเนื้อโครงร่าง